* Parkeringsplassen skal som kjent oppgraderes med et subusdekke, dessuten skal det gjøres noen asfaltarbeider – blant annet skal vi få en mer rullestolvennlig vei opp mot Felleshuset. Denne jobben starter senest 22.mai. Det blir ikke mulig å parkere på p-plassen en del av denne tiden, men det vil bli skiltet. Søppelcontaineren må også flyttes mens det lages asfaltdekke for den, men det håper vi skal gå greit! Etter at hele jobben er gjort, skal parkeringsplassene merkes opp på nytt.
* Mer om parkering: Vi ser til stadighet at Nordbergveien er proppfull av biler, mens vår egen parkeringsplass er halvfull. Derfor kommer vi til å innføre en prøveordning i sommer, slik at dere som har p-plass får muligheten til å dele plassen deres med andre, når dere ikke selv bruker den. Vi jobber fortsatt for å finne en god modell for dette – så mer info følger snart!
* Muligheten for elbil-lading ble etterlyst på årsmøtet. Styret skal undersøke om det er noen planer for dette i Nordbergveien, og/eller hva slags støtteordninger som finnes.
* **Felleshuset trenger veldig til å bli vasket, pusset og malt utvendig. Vi ønsker å prøve oss på faste ettermiddagsdugnader på tirsdager og torsdager fremover for å få dette gjort. Følg med, følg med, så kommer det mer informasjon. Har du en mening om hvilken farge huset bør få? Sjansene er større for å bli hørt hvis du møter på dugnad☺**
* Åpen halvtime innføres etter planen fra neste styremøte, klokka 17:30-18 tirsdag 22.mai. Problemet er at huset er leid ut – så vi må ha værforbehold. Blir det fint vær, er Kristin og Torild klar til å ta i mot kolonister som har spørsmål, forslag eller annet på hjertet, på Cafe Utsikten. Blir det dårlig vær er neste mulighet på huset tirsdag 5.juni.
* Alle komite-lederne inviteres på møte tirsdag 5.juni klokken 18, i forkant av ordinært styremøte – og i etterkant av åpen halvtime. Dere dette gjelder får egen innkalling.
* **Søndag 20.mai er første åpningsdag for Cafe Utsikten! Møt opp til byens beste utsikt, gode vafler og varm kaffe – støtt kolonihagens egen cafe<3**

\*\*

Før forrige styremøte var vi samlet med takstkomiteen, salgskomiteen og vår nye eksterne takstmann for å lære litt mer om prinsippene for de nye takstreglene. Detaljer kan leses på nettsidene våre, men vi trekker likevel frem dette med ***vedlikeholdsplikt*** av hyttene. Prinsippet er at vedlikehold skal gjøre at prisen holder seg, mens manglende vedlikehold skal straffe seg, ved et salg.

Med de nye takstene skal det ha det blitt en prisstigning mellom 10 og 15 prosent her på Solvang. Men - et eksempel fra en annen hage viser at en hytte kjøpt i 2003 for 109.000 kroner, har nå fått takst på 37.000 – på grunn av manglende vedlikehold.

Det kan også være nyttig å vite at kjellere og hemser, noe det er en del av på Solvang, er nedprioritert i taksten nå.